থাম্ব|উস্তাদ জাকির হোসেন এবং পন্ডিত নীলাদ্রি কুমার, কলকাতার নজরুল মঞ্চে ২০২২ সালের স্বর সম্রাট ফেস্টিভ্যালের অনষ্ঠানে  ওস্তাদ জাকির হুসেন (হিন্দি: ज़ाकिर हुसैन, উর্দু: زاکِر حسین, জন্ম: ৯ মার্চ ১৯৫১ - ১৫ ডিসেম্বর ২০২৪) ছিলেন একজন ভারতীয় তবলা বাদক, সুরকার ও সঙ্গীত পরিচালক। তিনি তবলা বাদক ওস্তাদ আল্লা রাখার জ্যেষ্ঠ সন্তান। তাকে সর্বকালের অন্যতম সেরা তবলা বাদক হিসেবে গণ্য করা হয়।  ভারত সরকার তাকে ১৯৮৮ সালে পদ্মশ্রী, ২০০২ সালে পদ্মভূষণ ও ২০২৩ সালে পদ্মবিভূষণ পদকে ভূষিত করে। এছাড়া তিনি ১৯৯০ সালে ভারত সরকারের সঙ্গীত নাটক অকাদেমি পুরস্কার, সঙ্গীত নাটক অকাদেমি ফেলোশিপ, ২০১৮ সালে রত্ন সদস্য পদক লাভ করেন। ১৯৯৯ সালে তিনি মার্কিন যুক্তরাষ্ট্রের ন্যাশনাল এনডাউমেন্ট ফর দি আর্টসের ন্যাশনাল হেরিটেজ ফেলোশিপ লাভ করেন।  হুসেন সাতটি গ্র্যামি পুরস্কারের মনোনয়ন থেকে চারটি পুরস্কার অর্জন করেন, তন্মধ্যে ২০০৯ সালের ৮ই ফেব্রুয়ারি ৫১তম গ্র্যামি পুরস্কারে মিকি হার্ট ও জোভান্নি হিদালগোর সাথে তাদের যৌথ অ্যালবাম গ্লোবাল ড্রাম প্রজেক্ট-এর জন্য সমকালীন বিশ্ব সঙ্গীত অ্যালবাম বিভাগে এবং ২০২৪ সালের ফেব্রুয়ারি মাসে তিনটি গ্র্যামি অর্জন করেন।   প্রাথমিক জীবন ও শিক্ষা জাকির হুসেন আল্লারাখা কুরেশী ১৯৫১ সালের ৯ই মার্চ  ভারতের বোম্বেতে (বর্তমান মুম্বই) জন্মগ্রহণ করেন। তার পিতা তবলা বাদক ওস্তাদ আল্লা রাখা। তিনি মাত্র তিন বছর বয়স থেকে তবলা বাজানোর তালিম নেওয়া শুরু করেন। মাত্র সাত বছর বয়সে তিনি একক মঞ্চানুষ্ঠান করেন। তিনি মাহিমের সেন্ট মাইকেলস হাই স্কুলে পড়াশোনা করেন এবং সেন্ট জেভিয়ার্স কলেজ, মুম্বই থেকে স্নাতকোত্তর ডিগ্রী অর্জন করেন।  কর্মজীবন থাম্ব|২০০১ সালে মিউনিখে তবলা বাজাচ্ছেন হুসেন হুসেন মালয়ালম ভাষার বাণপ্রস্থম চলচ্চিত্রের সুরায়োজন করেন এবং ভারতীয় সঙ্গীত উপদেষ্টা হিসেবে অভিনয় করেন। চলচ্চিত্রটি ১৯৯৯ সালে কান চলচ্চিত্র উৎসবে প্রতিযোগিতায় অংশ নেয় এবং এএফআই লস অ্যাঞ্জেলেস আন্তর্জাতিক চলচ্চিত্র উৎসরে গ্র্যান্ড জুরি পুরস্কারের মনোনয়ন লাভ করে, এবং ২০০০ সালে ইস্তাম্বুল আন্তর্জাতিক চলচ্চিত্র উৎসব, মুম্বই আন্তর্জাতিক চলচ্চিত্র উৎসব ও ৪৭তম জাতীয় চলচ্চিত্র পুরস্কারে পুরস্কৃত হয়। তিনি কয়েকটি চলচ্চিত্রের সুরায়োজন করেছেন, তন্মধ্যে রয়েছে ইসমাইল মার্চেন্ট পরিচালিত ইন কাস্টডি ও দ্য মিস্টিক ম্যাসোর। তিনি ফ্রান্সিস ফোর্ড কোপলার অ্যাপোক্যালিপ্স নাউ, বেরনার্দো বেরতোলুচ্চির লিটল বুদ্ধা চলচ্চিত্রে সাউন্ডট্র্যাকে তবলা বাজিয়েছেন।  গ্লোবাল ড্রাম অ্যালবামের ১৫তম বার্ষিকী উপলক্ষে হুসেন গ্লোবাল ড্রাম প্রজেক্ট অ্যালবামে পুনরায় মিকি হার্ট, সিকিরু আদেপোয়ু ও জোভান্নি হিদালগোর সাথে কাজ করেন। ২০০৯ সালের ৮ই ফেব্রুয়ারি ৫১তম গ্র্যামি পুরস্কারে এই অ্যালবামটি সমকালীন বিশ্ব সঙ্গীত অ্যালবাম বিভাগে গ্র্যামি পুরস্কার অর্জন করেন।  অসুস্থতা ও মৃত্যু জাকির হৃদযন্ত্রের জটিলতায় নিবিড় পরিচর্যা কেন্দ্রে ভর্তি ছিলেন। তার ঘনিষ্ঠ বন্ধু রাকেশ চৌরাসিয়া এবং জাকির নিজে সামাজিক যোগাযোগ মাধ্যমে বিষয়টি নিশ্চিত করেন। জাকির ২০২৪ সালে ১৫ই ডিসেম্বর মার্কিন যুক্তরাষ্ট্রের সান ফ্রান্সিসকোর একটি হাসপাতালে মৃত্যুবরণ করেন।  সাউন্ডট্র্যাক  ওয়ান ডলার কিউরী (২০০৩)   মি. এ্যান্ড মিসেস. লায়ার (২০০২)   দ্যা মায়েস্টিক ম্যাজিউর (২০০১)   বানাপ্রাসথাম (১৯৯৯)  লিটল বুদ্ধা (১৯৯৩)   ইন কাস্টডি (১৯৯৩)  এ্যাপোকালিসপে নাউ (১৯৭৯)  সাজ  তথ্যসূত্র   বহিঃসংযোগ    দাপ্তরিক ওয়েবসাইট    বিষয়শ্রেণী:১৯৫১-এ জন্ম বিষয়শ্রেণী:ওয়াশিংটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:পুরুষ জ্যাজ সঙ্গীতজ্ঞ বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় চলচ্চিত্র সঙ্গীত সুরকার বিষয়শ্রেণী:ভারতীয় তবলা বাদক বিষয়শ্রেণী:ভারতীয় পুরুষ সুরকার বিষয়শ্রেণী:ভারতীয় মুসলিম বিষয়শ্রেণী:মুম্বইয়ের সঙ্গীতজ্ঞ বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী বিষয়শ্রেণী:হিন্দুস্তানি বাদ্যযন্ত্রী বিষয়শ্রেণী:শিল্পকলায় পদ্মভূষণ প্রাপক বিষয়শ্রেণী:শিল্পকলায় পদ্মবিভূষণ প্রাপক বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:সংগীত নাটক অকাদেমি ফেলোশিপ প্রাপক বিষয়শ্রেণী:২০২৪-এ মৃত্যু